ছোট যমুনা নদী

ছোট যমুনা নদী বাংলাদেশের উত্তরাংশের দিনাজপুর জেলা, জয়পুরহাট ও নওগাঁ এবং ভারতের পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ৫৬ কিলোমিটার। নদীটির ফুলবাড়ি এলাকায় প্রস্থ ১০৫ মিটার এবং গভীরতা ৬ মিটার। নদী অববাহিকার আয়তন ১৬০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ছোট যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৬।

প্রবাহ
ছোট যমুনা নদী বাংলাদেশের নীলফামারী জেলার সদর উপজেলার পলাশবাড়ী ইউনিয়নের খলিশাপচা মৌজার বিল হতে উৎপত্তি লাভ করে দিনাজপুর জেলার পার্বতীপুর, ফুলবাড়ী, হাকিমপুর উপজেলা ও বিরামপুর উপজেলার ভেতর দিয়ে প্রবাহিত হয়ে চৌঘরিয়া সীমান্ত দিয়ে পশ্চিমবঙ্গে প্রবেশ করেছে। অতঃপর নদীটি দক্ষিণ দিনাজপুর জেলার আপ্তাই ও উজলের ভেতর দিয়ে পুনরায় বাংলাদেশের পাঁচবিবি উপজেলার সীমান্ত দিয়ে বাংলাদেশে প্রবেশ করেছে। এটি আরো দক্ষিণে দীর্ঘ পথ অতিক্রম করে আত্রাই উপজেলায় আত্রাই নদীতে মিলিত হয়েছে।

গুরুত্বপূর্ণ শহর
ফুলবাড়ী, বিরামপুর, পাঁচবিবি, জয়পুরহাট ও নওগাঁ পৌরসভা এই নদীর পাড়েই অবস্থিত।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২০৫-২০৬।https://dhakamail.com/country/11066নিম্নলিপি

তথ্যসূত্র



বিষয়শ্রেণী:পার্বতীপুর উপজেলা
বিষয়শ্রেণী:নওগাঁ জেলার নদী
বিষয়শ্রেণী:দিনাজপুর জেলার নদী
বিষয়শ্রেণী:দক্ষিণ দিনাজপুর জেলার নদী
বিষয়শ্রেণী:বিরামপুর উপজেলা
বিষয়শ্রেণী:জয়পুরহাট জেলার নদী
বিষয়শ্রেণী:পশ্চিমবঙ্গের নদী
বিষয়শ্রেণী:বাংলাদেশের নদী